荷李活新片《特技狂人》 (The Fall Guy)今日香港開畫,該片集動作、惹笑、浪漫、爆破、懸疑等元素,上映前已口碑滿瀉,爛蕃茄網起跑線一度高達95%,大家都對導演大衛雷奇充滿期待和信心。
港版真特技狂人錢嘉樂亦有先睹為快,更重點解構《特技狂人》;入行超過41年,身兼香港動作演員特技工會會長的錢嘉樂參與過無數套經典電影,他得知有一套以特技人為主題的電影《特技狂人》上映,觀賞後更逐一解構!
對於堅持真人上陣出演,錢嘉樂說:「荷李活嘅CG同埋AI都好先進,點解佢哋仲咁堅持用真人來做?觀眾入場後可以深深感受到特技人嘅付出、特技人嘅努力!」電影中特技人除咗動作,還有一條浪漫線,戲中男主角(Ryan Gosling)一開場跟女導演(Emily Blunt)條愛情線令他大呼深刻,他表示:「一路拍攝,一路講緊啲好浪漫嘅情話,好得意!」至於該片拍攝的飛車場面打破翻車紀錄,錢嘉樂:「之前睇過另一套荷李活大作,戲中佢哋翻車七周已經覺得嘆為觀止,諗唔到幾年後係《特技狂人》製作入邊破埋呢個世界紀錄!好興奮,特別我鍾意飛車呀嘛!」錢嘉樂續說:「之前我哋有小黑哥(柯受良)飛越黃河,今次戲係入邊有飛越大峽谷;引證咗全世界嘅特技人都一樣有不死嘅精神!喺宜家呢個世界,有咁犀利嘅AI特技,但電影都尊重我哋特技人真實演出!希望全世界嘅觀眾都鍾意呢個片種!亦都希望多啲投資者而我哋特技人呢個題目拍多啲動作片!」